Κώστας Χιωτάκης

Ο Κώστας Μ. Χιωτάκης (1914-1981) ήταν Έλληνας γιατρός, αντιστασιακός και πολιτικός, που υπηρέτησε ως βουλευτής της Αριστεράς στα Χανιά.

 Σταδιοδρομία
Γεννήθηκε στη Σμύρνη το 1914 αλλά το 1922 εγκαταστάθηκε ως πρόσφυγας στα Χανιά. Σπούδασε ιατρική στο Πανεπιστήμιο Αθηνών.Χιωτάκης Κώστας, σύντομα βιογραφικά και εργογραφικά στοιχεία, chania-info.gr, ανακτήθηκε στις 27 Απριλίου 2020.

 Αντιστασιακή δράση 
Ο Χιωτάκης ανέπτυξε έντονη αντιστασιακή δράση, την οποία πλήρωσε με σύλληψη (1947) και εξορία (ως το 1953 και ξανά το 1967-70), έχοντας συνδεθεί με το ΕΑΜ στην Ανατολική Κρήτη και έπειτα έγινε μέλος του ΕΛΑΣ. Νωρίτερα ως γιατρός πολέμησε στο Μέτωπο και ενώ προσέφερε τις υπηρεσίες του στους τραυματίες κατά την Μάχη της Κρήτης (στην οποία είχε λάβει μέρος και ο ίδιος) πιάστηκε αιχμάλωτος από τους Γερμανούς.

 Κοινοβουλευτική δραστηριότητα 
Στις εκλογές του 1958 εξελέγη βουλευτής στην εκλογική περιφέρεια Χανίων με την ΕΔΑ."EΔΑ 1951-1967 το νέο πρόσωπο της Αριστεράς" τόμοι 2 , εκδόσεις "ΘΕΜΕΛΙΟ". Μαζί του εξελέγη με την ΕΔΑ στα Χανιά ο Ιωάννης Κοντουδάκης.Άρθρο του Λάζαρου Λασκαρίδη, 11 Μαΐου 1958- Οι εκλογές που έκαναν την αριστερά αξιωματική αντιπολίτευση και ο Παπαδόπουλος Επανεξελέγη βουλευτής Χανίων το 1961 και το 1963. 

Κατά την περίοδο της χούντας εκτοπίστηκε στη Γυάρο και στη Λέρο.

Απεβίωσε σε ηλικία 67 ετών στα Χανιά στις 18 Νοεμβρίου 1981.Αφιέρωμα στον Κώστα Χιωτάκη, Χανιώτικα Νέα, ηλεκτρονική έκδοση, ανάκτηση 27 Απριλίου 2020. 

 Οικογένεια 
Από το γάμο του το 1945 με την Αλίκη Ανθούση και απέκτησε έναν γιο.Συλλογικό έργο, Κρήτη- Το Αφιέρωμα, εκδ. οίκος Αρσινόη,  τ. 10, σελ. 204.

 Επιλεγμένα έργα 
Ο Χιωτάκης άφησε σημαντικό λογοτεχνικό έργο, το οποίο αναγνωρίστηκε με τη βράβευσή του με 9 βραβεία σε πανελλαδικούς λογοτεχνικούς διαγωνισμούς.  Μεταξύ άλλων συνέγραψε ένα θεατρικό μονόπρακτο.

 "Αναποδιές" (θεατρικό)
 "Ανηφόρες και καλντερίμια"
 "Διηγήματα"
 "Η ιστορία ενός παλτού και μιας χλαίνης"
 "Ξεκίνημα"
 "Στην άκρη της θύελλας"
  "Ψηλά τη σημαία μας και άλλα διηγήματα"

 Παραπομπές 

Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Χανίων
Κατηγορία:Έλληνες αντιστασιακοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες